b'\n_START_ARTICLE_\nMarko Modic\n_START_SECTION_\n\xc5\xbdivljenjepis\n_START_PARAGRAPH_\nLeta 1976 je od svojega o\xc4\x8deta dobil svoj prvi fotoaparat Praktica. Na za\xc4\x8detku je delal \xc4\x8drno-bele fotografije in se kasneje lotil bolj zapletenih fotomonta\xc5\xbe, ki jih pri svojem delu uporablja \xc5\xa1e danes. Fotografijo uporabi ob\xc4\x8dasno tudi kot osnovo, na katero nato nari\xc5\xa1e sliko. Znan je, da detajle, obi\xc4\x8dajne stvari, najdene predmete predstavi na samosvoj na\xc4\x8din. V njegov opus spadajo fotografije, slike, knjige, kot tudi predstave._NEWLINE_Med triletnim bivanjem v Ekvadorju se je posve\xc4\x8dal fotografiji in fotomonta\xc5\xbeam na temo voda. Takrat je za\xc4\x8del tudi slikati in svoje umetnine ob povratku v Slovenijo 1993 razstavil v Moderni galeriji v Ljubljani._NEWLINE_Stalna, a dopolnjujo\xc4\x8da se zbirka njegovih slikarskih del je od leta 2005 na ogled v galeriji The Venetian, Scorze (VE), Italija._NEWLINE_\xc5\xbdelja po izdaji knjige o kanadskem hribovju Canadian Rockies ga je vodila v Kanado, kamor se je vra\xc4\x8dal tri leta. Rezultat njegovega ustvarjanja v Kanadi je bila razstava v muzeju Whyte v Banffu, Alberta._NEWLINE_Spomladi 2011 je bila na Jakopi\xc4\x8devem sprehajali\xc5\xa1\xc4\x8du (Tivoli, Ljubljana) na ogled njegova razstava fotografij z naslovom\xc2\xa0\xc2\xbbZemlji na ko\xc5\xbeo pisano\xc2\xab._NEWLINE_Marko Modic \xc5\xbeivi v Ljubljani (2012).'